cyanic-selkie/wikianc huggingface dataset:
ז'רסון
קריירה בקבוצות
ב-1963, לאחר שזכה עם פלמנגו בקמפאונטו קריוקה (אליפות ליגת ריו דה ז'ניירו), עבר ז'רסון לקבוצה העירונית היריבה, בוטפוגו. שם הוא שיתף פעולה עם הקיצוני הימני המפורסם גארינצ'ה. עם בוטפוגו זכה באליפות ריו דה ז'ניירו ב-1967 וב-1968 וב-1969 עבר לסאו פאולו, עימה זכה בקמפאונטו פאוליסטה (אליפות סאו פאולו) בשנים 1970 ו-1971. את הקריירה שלו סיים ז'רסון בריו דה ז'ניירו, עם פלומיננסה, בשורותיה זכה באליפות ריו דה ז'ניירו ב-1973. ב-1974 פרש מהמשחק.
המקור היהוויסטי
מאפיינים ספרותיים
כמו כן, נראה כי נוכחתו של האל בסיפורים ממקור זה היא נוכחות פיזית:
גרנד פרי הודו
גרנד פרי הודו הוא מרוץ גרנד פרי שנתי שהתקיים בין השנים 2011–2013 במסגרת אליפות הפורמולה 1. המרוץ נערך במסלול בודהה הבינלאומי במדינת אוטר פרדש שבצפון הודו. סבסטיאן פטל ניצח את שלושת המרוצים.
היסטוריה
בתחילת שנת 1997 תוכנן לקיים מרוץ גרנד פרי בקולקטה. בדצמבר 2003 נחתם הסכם לשבע שנים לקיום מרוץ בהיידראבאד. על פי התכנון המרוץ הראשון תוכנן להתקיים בשנת 2007 במסלול שתוכנן להיבנות במקום. כחודש לאחר החתימה הופעלו לחצים להעביר את המרוץ מהיידראבאד למומבאי. ברני אקלסטון, המחזיק בזכויות המסחריות של הפורמולה 1 הכריז כי המארגנים מצפים לקיום מרוץ בהודו בתוך 3 שנים, לא משנה באיזה משני היעדים הוא יתקיים. במחצית השנייה של שנת 2004 הוכרזו שני הפרויקטים כ"מתים". עיריית מומבאי החליטה "לא לבזבז כסף על מכוניות מזהמות, בעוד ישנן בעיות חמורות יותר". השטח שעליו תוכנן להיבנות המסלול בהיידראבאד שינה את ייעודו להפך לפארק לתעשיות מתקדמות.
רבי יוסי בן שאול
רבי יוסי בן שאול היה אמורא ארצישראלי בן הדור הראשון.
ביוגרפיה
תלמידיו האומרים בשמו הם רבי חייא בר גמדא ורבי יהושע בן לוי. במסכת שבת אומר רבי יעקב מימרא בשמו, שם הוא נקרא "רבי אסי בן שאול".
ינס קאז'יסט
קריירה בינלאומית
ב-11 בנובמבר 2020 ערך קאז'יסט את הופעת הבכורה שלו בנבחרת שוודיה, בהפסד 2-0 לנבחרת דנמרק במשחק ידידות.
ג'סטין ביבר: עונות
לצד ביבר מופיעים גם היילי בולדווין, המנהל המוזיקלי, סקוטר בראון וצוות ההפקה, אריאנה גרנדה, קים קרדשיאן, בילי אייליש ועוד.
Come Over When You're Sober, Pt. 1
מגזין The Sydney Morning Herald ערך את רשימת "10 האלבומים הטובים ביותר של העשור", ומיקם את האלבום במקום הראשון בשנת 2017.
קרב מונס
קרב מונס היה קרב במסגרת המערכה על הגבולות במלחמת העולם הראשונה שבו לחמו חיל המשלוח הבריטי וצבא הקיסרות הגרמנית על גבולות בלגיה וצרפת בקרבת העיר מונס. הקרב נערך ב-23–24 באוגוסט 1914 והוא היווה את הפעולה הצבאית המשמעותית הראשונה של חיל המשלוח הבריטי במלחמה.
הנסיגה
תחת אש כבדה מהצד הגרמני והתקפות בלתי פוסקות באחר צהרי אותו יום הבריטים החלו להבין שלא יוכלו להמשיך ולהחזיק בתעלה. האבדות בכל הגדודים הפכו כבר לכבדות מאוד. לדוגמה, 15 קצינים ו-353 חיילים היו במניין הפצועים וההרוגים מתוך הגדוד הרביעי. ממזרח למיקומו של הכוח הבריטי נכון לאותו רגע הקורפוס הגרמני ה-4 החל לחצות את התעלה ואיים לאגף את הבריטים מימין. בגשר נימי, הטוראי הגרמני אוגוס ניימאייר חצה את התעלה בשחייה לעבר הכוח הבריטי. הוא נהרג במהלך השחייה אך איפשר במעשיו את הגדלת הלחץ שהכוח הגרמני הפעיל על הדיוויזיה ה-4 של הבריטים.
מורשת
חיילים של חיל המשלוח הבריטי שלחמו בקרב היו זכאים בהמשך למדליית כוכב 1914 שכונתה גם כוכב מונס. עיטור זה הוענק לכל מי שלחם בצבא הבריטי בחזית הבלגית והצרפתית בין 5 באוגוסט ו-22 בנובמבר באותה שנה. הייתה שמועה שטענה לפקודת יום של וילהלם השני שדרש מחייליו "להכחיד את הבריטים הבוגדניים". השמועה השיגה את מטרתה בהעלאת המוטיבציה והמורל בקרב החיילים בלחימה נגד הגרמנים. לא נמצאו ראיות לכך שאכן יצאה פקודת יום שכזאת ואכן הקייזר הגרמני הכחיש את קיומה אחרי המלחמה. ככל הנראה, לפי מחקרו של הגנרל פרדריק מוריס, מקורה של הפקודה הייתה בפרופוגנדה הבריטית.
The Movie Song Album
הקלטת השיר "The Shadow of Your Smile", שנכללה באלבום, זכתה בפרס גראמי לשיר השנה בטקס של 1966. בנט ביצע את השיר בטקס האוסקר ה-38, שם בפרס אוסקר לשיר המקורי הטוב ביותר.
קולמן סטיוארט
ביוגרפיה
סטיוארט גדל במשפחה של שחיינים. הוא למד באוניברסיטת המדינה של קרוליינה הצפונית.
ג'ונתן פיטרויפה
קריירת מועדונים
ב-7 ביולי 2011 חתם בסטאד רן תמורת 5 מיליון אירו. ב-28 ביולי 2011 ערך את הופעת הבכורה שלו ברן נגד אולימפי רוסתבי הגאורגית במסגרת מוקדמות הליגה האירופית בו גם הבקיע צמד. ב-7 באוגוסט 2011 ערך את הופעת הבכורה שלו בליגה הצרפתית בניצחון 1–5 נגד דיז'ון. לאחר 6 ימים הבקיע את שער הבכורה שלו בליגה בתיקו 1-1 נגד פריז סן-ז'רמן.
מולוקו
תולדות ההרכב
לאחר שמולוקו סיימה את סיבוב ההופעות, הם בנו אולפן ביתי והקליטו את אלבומם השני "I Am Not a Doctor", שיצא בשנת 1998 בבריטניה. האלבום לא נחל הצלחה והגיע למקום ה-64 בלבד במצעד האלבומים הבריטי. עם זאת, רמיקס של בוריס דלוגוש לסינגל השלישי מהאלבום, "Sing It Back", שבמקור לא הצליח להגיע ל-40 הגדולים במצעד הסינגלים הבריטי, הפך ללהיט ענק והגיע למקום הרביעי במצעד הבריטי ולמקום הראשון במצעד הדאנס האמריקני.
אורי כהן (רב)
ביוגרפיה
בשנת תשכ"ט נתבקש על ידי ראש הישיבה, הרב חיים יעקב גולדוויכט, לשמש כר"מ בישיבה, ואחרי שנה להצטרף לצוות החינוכי של הכולל.
בראש חודש אלול תשל"ד הקים יחד עם הרב שבתי זליקוביץ' במבשרת ציון את בית מדרש מר"ץ, ומאז ועד היום עומד בראשותו. מטרת בית המדרש היא הכשרת מורים תלמידי חכמים, שיצאו בסיום הכשרתם ליישובי ספר ועיירות פיתוח. במהלך השנים הראשונות של בית המדרש היה לוקח את תלמידיו לשיעור קבוע אצל הרב צבי יהודה הכהן קוק. בסוף שנות ה-80 הופיע תקופה קצרה בתוכנית הטלוויזיה "70 פנים", לצידו של אבשלום אליצור.
משפחתו
מתגורר במבשרת ציון. היה נשוי לליביה, בתו של הרב פנחס קהתי (נפטרה בכ"א בטבת ה'תשע"ח). באפריל 2019 נישא בשנית. בתו ברוריה נשואה לשר החינוך לשעבר הרב שי פירון. בנו, הרב אלישמע כהן, הוא ראש ישיבת חומש. אחיו, ידידיה כהן, היה מזכ"ל בני עקיבא.
שרי גבעתי
מוזיקה
ב-2016 יצא אלבומה השני ESH לאחר יציאת הסינגל השני "Fall" שאת הקליפ לו ביימה לצד ניב שנק.
מני להמן
קורות חיים
הSABRAK היה מחשב שנוצר תחת מגבלות תקציב כך שיהיה "מחשב עלות מינימלית" והיה המחשב הראשון שתוכנן באופן מלא בישראל, כאשר סימולציות הלוגיקה שלו התבצעה על מחשב   הויצק במכון ויצמן למדע. בשל מגבלות תקציב בניית המחשב הסתיימה רק בשנת 1964 ומעט לאחר מכן הפרויקט בוטל.
הזכות להישכח
הזכות להישכח היא מושג מתחום זכויות האדם ובפרט מתחום הזכויות הדיגיטליות, שנדון בפורומים שונים במסגרת האיחוד האירופי ובארגנטינה החל משנת 2006. העיסוק בנושא החל לאחר שאזרחים הביעו רצון "לקבוע את התפתחות חייהם בצורה אוטונומית, מבלי לסבול באופן תמידי או זמני מסטיגמה כתוצאה מפעולה שביצעו בעברם".
תסמונת התבקעות התעלה העליונה
סימפטומים
למחלה מספר תסמינים עיקריים: אצל חלק מהחולים מופיעים תסמינים מסוימים בלבד, ואילו אחרים מתמודדים עם מרביתם. התסמינים עשויים להופיע באוזן אחת או בשתיהן.
כנפנים
ישנו גם מין המגיע לישראל - המין כנפן מצוי (Miniodterus schreibersi).
מגדל גד
לפי הסברה, המקום נקרא על שם האל השמי גד, כמקומות נוספים בארץ.
קפיטול רקורדס נאשוויל
קפיטול רקורדס נאשוויל (באנגלית: Capitol Records Nashville) היא חברת תקליטים מרכזית בארצות הברית הממוקמת בנאשוויל, טנסי, הפועלת כחלק מקבוצת יוניברסל מיוזיק גרופ נאשוויל. קארי אנדרווד, שנחשבת לאחת מהזמרות המצליחות ביותר בכל הזמנים, הוחתמה בחברת התקליטים הזו והוציאה דרכה שלל אלבומים וסינגלים.
רקע
בשנת 2010 הושקה חברת האחות שלה, EMI נאשוויל. ב-23 במרץ 2011, אלן ג'קסון חתם ב-EMI נאשוויל של קפיטול, בשיתוף עם חברת ACR רקורדס שלו.
קוסמים נגד חייזרים
עלילה
העונה השנייה ממשיכה לתאר את הקרב בין שני הצדדים ומתמקדת יותר ביצורים ומיקומים "קסומים" ובתוכנית של ג'תרו וקות' להפיל את בני המלוכה של הנקרוס.
בעונה השלישית, דרכיהם של טום ובני נפרדות כאשר בני מקבל הזדמנות לעבוד עם מכון MIT בארצות הברית. הנקרוס חוזרים לגלקסיה של כדור הארץ, כאשר וארג, שמשמש כעת כמלך של האימפריה, מתכוון לנקום בטום על שהפך את אחותו לקסי לאדם ושלח אותה לכדור הארץ. הוא נעזר באשתו ליידי ליזרה, שהיא בעצמה קוסמת שרוצה לקחת את ה"קסם" של כדור הארץ לעצמה על מנת להשתלט על היקום.
ארגון אבו נידאל
פיגועים שביצע הארגון
הארגון התנגד בכל תוקף לניהול משא ומתן עם ישראל, וראה בה כבגידה לכל דבר, מה שהוביל את הארגון לבצע פיגועים גם מול אש"ף, משום שהצהיר שהוא מוכן לקבל פתרון מוסכם לסכסוך הישראלי-פלסטיני. הארגון הרג מספר אנשי אש"ף בולטים, שהיו מתונים מידי לטעמו, בהם אבו איאד ועיסאם סרטאווי, ונציגים דיפלומטיים של אש"ף ברחבי העולם. הוא אף ניסה להתנקש ביושב הראש הנוכחי של אש"ף, מחמוד עבאס. התקפות אלו הובילו את אש"ף לגזור על מנהיג הארגון אבו נידאל גזר דין מוות, שלא בפניו. בתחילת שנות ה-90 ניסה הארגון להשתלט על מחנה פליטים בלבנון, אך ניסיון זה סוכל על ידי ארגוני אש"ף.
Bonjour
שימוש והטמעה בתוכנות
Bonjour מספקת דרך כוללת לגילוי התקנים ברשת מקומית. היא בשימוש נרחב ב-"Mac OS X" ומאפשרת למשתמשים להפעיל רשת ללא כל התעסקות בהגדרות. נכון ל-2010 המערכת משמשת לאיתור מדפסות ושרתי שיתוף קבצים.
סלאביאנסק-על-קובאן
היסטוריה
סלאביאנסק שמקורה בימי הביניים כנקודת מסחר עם ג'נובה שבשליטת משפחת גיסולפי. לאחר נפילת הכוח הג'נובי באזור פונטי, האתר ננטש עד 1747, כאשר חאנות קרים הקימה מבצר קטן, המכונה במקורות רוסיים "קופיל".
גאוגרפיה
ישנה תחנת רכבת בקו פרוטוקה טימאשיובסק-קרים.
פסטיבל התרבות הסלאבית
בשטחי העיירה מגיעים אורחים מקרוב ומרחוק מחו"ל, תושבי קובאן ואזורים אחרים ברוסיה, כדי לחלוק חלק מיצירותיהם ולאחסן בזהירות שפע של תרבויות לאומיות. בפסטיבל המקומי מוגשים הרבה פשטידות, מרק וכופתאות מבושלות. בקתה סלבונית עובדת במהלך הפסטיבל. שמירת המסורות חשובה מאוד באזור זה. אנשים גאים במסורות של ארצם ולכן הם מעבירים אותם מאבות קדומים לצאצאים. המארגנים הם הסוכנות הפדרלית לתרבות וקולנוע של משרד התרבות של הפדרציה הרוסית, הסניף האזורי של המפלגה הפוליטית הכל-רוסית "רוסיה המאוחדת", ממשלת מחוז קרסנודאר ועיריית סלאביאנסק.
ליל הבארות
ליל הבארות (מבצע יהלום) היא פעולת תגמול שערך צה"ל בעיירה קלקיליה שבשטח ירדן, בלילה שבין 4 ל-5 בספטמבר 1965. בפעולה הרסו כוחות צה"ל 11 משאבות מים.
המניע לפעולה
ההחלטה לצאת לפעולת תגמול התקבלה לאחר סדרת פעולות חבלה שביצעו אנשי פת"ח שפעלו משטח ירדן כנגד מטרות ישראליות החל מחודש יוני אותה שנה. כמפקד הפעולה נקבע מפקד חטיבת הצנחנים, אל"ם רפאל איתן. הפעולה נועדה להזהיר את השלטונות הירדנים ולא לפגוע בהם בנפש. בשל כך נקבעו הוראות פתיחה באש מחמירות.
אליפות ברזיל בכדורגל 1995
אליפות ברזיל בכדורגל 1995  הייתה הפעם ה-39 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב- 19 באוגוסט 1995 והסתיימו ב-17 בדצמבר 1995.
בסיום העונה פאיסנדו ואוניון סאו ז'ואו ירדו לליגת משנה. לקראת העונה החדשה לליגה הבכירה עלו אתלטיקו פרנאאנסה וקוריטיבה.
Tony Makes It Happen
Tony Makes It Happen (בעברית: "טוני גורם לזה להתרחש") הוא האלבום ה-23 של הזמר האמריקאי טוני בנט. את האלבום הוציאה חברת התקליטים קולומביה רקורדס לאור באפריל 1967, לאחר שהוקלט בחודש ינואר אותה השנה. האלבום הגיע למקום ה-178 במצעד הבילבורד 200.
ויקטוריו ד'אלסנדרו
ויקטוריו ד'אלסנדרו (בספרדית: Victorio D'Alessandro; נולד ב-11 במאי 1984) הוא שחקן, דוגמן ועורך דין ארגנטינאי, הידוע בעיקר בהשתתפותו בטלנובלות "כמעט מלאכים", "יורשי הנקמה" ו"אגרוף בלב".
קריירה
בשנים 2012–2013 גילם את דמותו של רפאל ולאר בטלנובלה "Sos son mi hombre".
Chasing Highs (שיר)
וידאו קליפ
הווידאו קליפ הנלווה שצולם לשיר הועלה לערוץ היוטיוב של סיה ב-31 במרץ 2017, בסמוך לצאתו כסינגל. זכה להצלחה רבה כאשר צבר למעלה מ-50 מיליון צפיות.
להגן על ג'ייקוב
עלילה
משפחת ברבר ברצונה לשים את כל העניין מאחוריהם, מחליטה לצאת לחופשה לג'מייקה. שם, ג'ייקוב פוגש בחורה בשם הופ קונורס והשניים מתקרבים. יום אחד בזמן שהם נרגעים באתר הנופש, לורי מבחינה בכתם אדום בבגד הים של ג'ייקוב. למחרת, דווח על הופ כנעדרת. גופתה נמצאה כעבור מספר שבועות, נשטפת לחוף עם עדויות המצביעות שקנה הנשימה שלה נמעך.
דגלי מרוץ
דגל צהוב-אדום
במרוצים של צ'אמפקאר ישנו גם דגל אדום-צהוב חצוי המודיע בפני המתחרים שהמרוץ נעצר וכי עליהם לחזור לנקודת ההתחלה.
דגל לבן
במרוצים המפוקחים על ידי הפדרציה הבינלאומית לרכב (FIA) דגל לבן מצביע על נוכחות של רכב סיוע על המסלול דוגמת אמבולנס, כבאית, רכב ייבוש וכו' או על נוכחות של רכב הנוסע במהירות איטית במיוחד בהמשך אותו הקטע במסלול. באינדיקאר הרמת דגל לבן מציינת שהרכב נוסע במהירות שהיא 1/3 או יותר מהמהירות המותרת. נפנוף בדגל הלבן מצביע על נסיעה במהירות איטית ב-1/3 מהמהירות המותרת.
דגל שחור
במרוצים הנערכים בצפון אמריקה, כאשר מונף דגל שחור מסיבות משמעתיות על הנהג לחזור לאזור הטיפולים לצורך ביצוע עצירת ענישה. נהג אמור לקבל דגל שחור על נסיעה במהירות איטית באופן לא סביר, גם אם אין לו פגיעה מכנית הנראית לעין. במקרים אלה, הצוות הטכני מקבל הזדמנות לבדוק ולתן את הבעיות, אם ישנן. אם גם לאחר התיקון הנהג לא מצליח להגיע למהירות מינימלית, יסומן לו שוב בדגל השחור והוא יאלץ לעצור עד לסיום המרוץ.
דגל כחול
ישנם מרוצים בהם לא נעשה שימוש בדגל כחול כמו מרוצי ראלי וראלי-קרוס. בנאסקאר, הדגל הכחול מסמן לנהג על מפגע שלא ניתן לראות מאחוריו, ובמקומו מסמן דגל כחול עם קו אלכסוני בצבע צהוב על רכב מהיר המגיע מאחורי הנהג.
טקס פרסי האקדמיה הבריטית לקולנוע ה-47
הבמאי הטוב ביותר
סטיבן ספילברג - רשימת שינדלר
התסריט המקורי הטוב ביותר
לקום אתמול בבוקר - הרולד ראמיס ודני רובין
התסריט המעובד הטוב ביותר
רשימת שינדלר - סטיבן זאיליאן
האפקטים החזותיים הטובים ביותר
פארק היורה - דניס מורן, סטן וינסטון, פיל טיפט, מייקל לנטיירי
היסטוריה של מועדון הכדורגל ברצלונה
לאחר גאמפר (1925–1929)
את מקומו של גאמפר תפס ארקדי בלגר ששימש כנשיא עד 1929. בין 1925–1928 זכתה ברצלונה בשלוש אליפויות ושני גביעי מלך וביססה את הדומיננטיות שלה בספרד. ב-3 ביולי 1927 נערך משחק הוקרה שני לכבודו של פאולינו אלקנטרה, נגד נבחרת ספרד. ב-1928 נחגגה הזכייה בגביע הספרדי בשיר שכותרתו "אודה לפלטקו", שנכתב על ידי המשורר רפאל אלברטי בהשראת ההופעה ההירואית של שוער ברצלונה, פרנץ פלאטקו, בגמר הגביע. בסך הכל, ב-29 העונות טרום הקמת הלה ליגה, זכתה ברצלונה בשמונה גביעי מלך, 23 אליפויות קטלוניה (כולל קופה מקאיה וקופה ברצלונה) וארבעה גביע הפירנאים.
מלחמת האזרחים (1936–1939)
ב-17 ביולי 1936 פרצה מלחמת האזרחים בספרד. ב-6 באוגוסט רצחו חיילי הפלנחה את נשיא המועדון ז'וזפ סוניול ליד גוואדראמה. סוניול היה חבר במפלגת השמאל הרפובליקני של קטלוניה ובנוסף תמך בעצמאות קטלוניה. הרצח של סוניול היה לרגע מכונן עבור המועדון והזהות הקטאלנית. בעונת 1936/37 התחרתה ברצלונה במסגרת הליגה הים תיכונית וסיימה כאלופה. בקיץ 1937 יצאה ברצלונה לסיבוב משחקים בארצות הברית ובמקסיקו שם התקבלה כשגרירה של הרפובליקה הספרדית. סיבוב זה הניב הכנסות רבות ונתן למועדון ביטחון כלכלי, אך מחצית מחברי הקבוצה ביקשו מקלט מדיני במקסיקו וצרפת והמאמן, פטריק אוקונל, חזר לברצלונה עם ארבעה שחקנים בלבד, מה שהקשה על ברצלונה להתחרות במועדונים אחרים. בעונת 1937/38 התחרתה ברצלונה במסגרת הליגה הקטלונית, בה סיימה ראשונה בנוסף לזכייה באליפות קטלוניה שהתקיימה כמדי שנה.
שלטון פרנקו: השנים הראשונות (1939–1951)
למרות המצב הפוליטי הקשה, זכתה ברצלונה להצלחה יחסית בשנות ה-40 וה-50. בעונת, עם פפ סמיטייר כמאמן ושחקנים כמו ססאר, אנטוני רמלייטס, מריאנו מרטין, ז'וזפ אסקולה, ז'וזפ סגר וולסקו, זכתה ברצלונה בלה ליגה בפעם השנייה לאחר 15 שנים, וזכתה שוב פעמיים רצופות ב- ו-. ב-1949 זכתה ברצלונה בתואר האירופי הראשון שלה, כאשר זכתה בגביע הלטיני לאחר ניצחון 2–1 על אלופת פורטוגל, ספורטינג ליסבון. ביוני 1950 החתימה ברצלונה את השחקן ההונגרי לאסלו קובאלה שעתיד להיות השחקן החשוב ביותר של ברצלונה בשנים הבאות.
עידן קובאלה (1951–1961)
ברצלונה זכתה בגביע הגנרליסימו בשנת 1951, אולם זכייה זו הייתה רק ההתחלה לעידן מוצלח נוסף בתולדותיה. ב-1951 הורשה קובאלה, שהיה מושעה עד אז על ידי פיפ"א, לשחק בליגה והוביל את הקבוצה לעונה היסטורית בה זכו בחמישה תארים: אליפות, גביע הגנרל, הגביע הלטיני, גביע אווה דוארטה (הסופר קאפ הספרדי שנקרא אז על שם אווה פרון) וגביע מרטיני רוסו. קובאלה הבקיע 26 שערים בעונת הבכורה שלו בליגה.
בעונת 1960/61 עשתה ברצלונה היסטוריה כשהייתה הקבוצה הראשונה שניצחה את ריאל מדריד במסגרת גביע אירופה לאלופות כאשר ניצחה אותה בשמינית הגמר בתוצאה המצטברת 4–3. למרות זאת הפסידה ברצלונה בגמר לבנפיקה ליסבון 3–2, באחד המשחקים המאכזבים ביותר של ברצלונה. קובאלה תיאר יום זה, 31 במאי 1961, כיום העצוב בחייו.
עונת 2003/04
לאפורטה הפך לנשיא ברצלונה ב-15 ביוני 2003 והוביל את ברצלונה לתור הזהב הגדול בתולדותיה. מיד עם כניסתו לתפקיד, החליט לאפורטה לא לחדש את חוזהו של אנטיץ', ובמקומו מונה המאמן ההולנדי בן ה-40 פרנק רייקארד, כוכב מילאן לשעבר. כמו כן מינה לאפורטה את שחקן העבר צ'יקי בגיריסטיין למנהל הטכני. לאפורטה ניפה את הסגל, פרנק דה בור והשוער רוברטו בונאנו עזבו וריקלמה הושאל, ורכש ב-27 מיליון אירו את רונאלדיניו, הכוכב הברזילאי של פריס סן-ז'רמן (לאחר שדייוויד בקהאם סירב להצטרף לברצלונה וחתם בריאל מדריד). רונאלדיניו כבש בעונתו הראשונה 22 שערים, וזכה על עונה זו בפרס כדורגלן השנה בעולם לשנת 2004. ברצלונה סיימה את העונה במקום השני בליגה, בגביע המלך הגיעה ברצלונה לרבע הגמר, ובגביע אופ"א הודחה בשמינית הגמר. בעונה זו הפך ויקטור ואלדס לשוער הראשון באופן רשמי. עונה זו הייתה עונת מעבר, שעמדה בסימן של החזרה של ברצלונה לקדמת הכדורגל העולמי, תוך סגנון ניהול חדש, החזר חובות ומעבר למאזן כלכלי חיובי. האוהדים וכלי התקשורת דרשו את התפטרותו של רייקארד אך לאפורטה התעקש להעניק לו המשכיות ויציבות שחסרה למועדון בשנים הקודמות, מה שהשתלם בסופו של דבר.
עונת 2006/07
בקיץ 2006 נרכשו מיובנטוס המגן־הימני בן ה-29 ג'אנלוקה זמברוטה והבלם בן ה-34 ליליאן תוראם תמורת 14 מיליון ו-5 מיליון אירו בהתאמה. כמו כן, החלוץ האיסלנדי בן ה-27 איידור גודיונסן נרכש מצ'לסי ב-12 מיליון אירו. הקבוצה ערכה מסע טרום עונה בארצות הברית, ובמהלכו נפצעו אטו ומסי, שהחמיצו בשל כך את המשחקים הראשונים של העונה.
בדיעבד, הוכרה פציעתם של אטו ומסי בראשית העונה כאחת הסיבות לעונה הרעה. רונאלדיניו אמנם כבש 24 שערים, אך טען שלא היה בכושרו הטוב. בנוסף, אטו מתח ביקורת באופן פומבי על רייקארד ורונאלדיניו, מה שגרם לקרע ביניהם. לצד זאת, מסי סיים עונה זו עם 17 שערים ב-35 הופעות, וסיים במקום השלישי בפרס כדור הזהב לשנת 2007 (לאחר קאקה וכריסטיאנו רונאלדו) בגיל 19 בלבד, שיא שטרם נשבר.
עד לעונה זו, במשך יותר ממאה שנות קיומו, מעולם לא הופיע לוגו מסחרי על חולצות השחקנים, בשונה מרוב מועדוני הכדורגל. בקיץ 2006 חתמה ברצלונה על הסכם עם יוניסף, קרן החירום הבינלאומית של האו"ם לילדים, ולפיו יופיע הלוגו של יוניסף למשך 5 שנים בחזית חולצות השחקנים ובנוסף המועדון יתרום ליוניסף 0.7 אחוזים מכלל הכנסתו (1.9 מיליון דולר לשנה). גישה לא כלכלית זו, מיצבה את מעמדה של ברצלונה כמועדון בעל ערכים הקודמים לחישובים מסחריים. גישה זו הוזנחה בהמשך על ידי יורשיו של לאפורטה.
עונת 2007/08
כישלון העונה הקודמת הניע את לאפורטה לבצע שינויים בסגל. ב-25 ביוני 2007 חתם בקבוצה החלוץ הצרפתי תיירי הנרי, שנרכש ב-24 מיליון דולר מארסנל. כמו כן הוחתמו המגן השמאלי אריק אבידל (15 מיליון דולר מליון), הקשר האחורי יאיא טורה (9 מיליון דולר ממונקו), והבלם גבריאל מיליטו (17 מיליון דולר מסרגוסה). לצד זאת, עלו שחקנים נוספים מהנוער, וביניהם הכישרון הצעיר בויאן קרקיץ' בן ה-17, שבעונה זו עתיד לשבור את שיאו של מסי ככובש הצעיר ביותר במדי ברצלונה, ובזאת עלה מספרם של שחקני הבית בסגל לתשעה. לצד זאת, מספר שחקנים ותיקים עזבו את הקבוצה, הבולט מביניהם היה חבייר סביולה, שבשש שנותיו זכה ליחס פושר מצד מאמני הקבוצה למרות יכולותיו ונאמנותו לקבוצה, וכעת לאחר שחוזהו הסתיים בחר לעבור לריאל מדריד, שם התמנה למאמן ברנד שוסטר, אחד משחקניה הטובים והמשמעותיים ביותר של ברצלונה בשנות ה-80 של המאה ה-20, ששיחק גם הוא בשני המועדונים.
עונת 2009/10: שנת ששת התארים
בעונה זו התחרתה ברצלונה בשישה מפעלים שונים, מה שיצר עומס על השחקנים. ב-23 באוגוסט 2009 זכתה ברצלונה בסופר קאפ הספרדי, לאחר שניצחה את 5–1 אתלטיק בילבאו בסיכום שני המשחקים. שבוע לאחר מכן, ב-28 באוגוסט, ניצחה ברצלונה בהארכה 1–0 את שחטאר דונצק, מחזיקת גביע אופ"א, משער של פדרו בדקה ה-115, וזכתה בסופר קאפ האירופי. בכך הפכה ברצלונה לקבוצה הראשונה בכדורגל האירופי שזוכה בסופר קאפ המקומי והאירופי לאחר זכייה בטרבל. ב-19 בדצמבר 2009 ניצחה ברצלונה 2–1 בהארכה את אסטודיאנטס, מחזיקת גביע ליברטדורס, משעריהם של פדרו ומסי. בכך הפכה ברצלונה לקבוצה הראשונה שזוכה בשישה תארים בעונה קלנדרית אחת, הישג ששוחזר פעם אחת בלבד (באיירן מינכן ב-2020). כמו כן, פדרו הפך גם לשחקן הראשון לכבוש בכל ששת המפעלים האפשריים בשנה קלנדרית אחת (מסי ישחזר הישג זה שנה אחת לאחר מכן).
הטבח ביהודי פאס (1033)
רקע
בעת המאבק שהתרחש בעיר בערך בשנת 997 בין האוּמַויים מקורדובה ושבט הברברי של הזנאתה כבר התרחש מאורע של טבח ביהודי פאס בעקבות היציבות המעורערת באזור. בגניזת קהיר נמצא מכתב שנשלח לקהילת פאס באותן שנים על ידי הגאון שמואל בן חפני, ראש ישיבת סורא מבבל (שמוצאה של משפחתו כנראה בעיר פאס). המכתב רומז למאורע שבו קהילת פאס נפגעה מרדיפות: אולם הטבח של שנת 1033 היה קשה מכל שקדם לו, וכלל הטלת חורבן על הקהילה בעיר.
היסטוריה של מועדון הכדורגל ברצלונה
תקופת וילאנובה (2012/13): עונת 100 הנקודות
ביולי 2012, מונה טיטו וילאנובה, שהיה עוזר המאמן של גוארדיולה לאורך ארבע שנות כהונתו, לאמן את ברצלונה. טיטו סבל שנה לפני כן מגידול סרטני בבלוטת מיצד האוזן. ב-28 ביוני 2012 חתם בקבוצה המגן הימני ז'ורדי אלבה, בוגר מחלקות הנוער של המועדון, שנרכש ב-14 מיליון אירו מולנסיה על מנת שיתפוס את מקומו של אריק אבידל. כמו כן, סרג'י רוברטו בן ה-20 זומן לקבוצה הראשונה.
ב-9 בדצמבר 2012 ניצחה ברצלונה 2–1 את ריאל בטיס מצמד של מסי, שהגיע לשני ציוני דרך היסטוריים: הוא שבר את שיא 190 השערים של ססאר והפך למלך השערים של ברצלונה בליגה בכל הזמנים, והוא עקף את השיא העולמי של 85 שערים בשנה קלנדרית אחת אותו קבע גרד מילר ב-1972. מסי סיים את שנת 2012 עם 91 שערים ב-61 משחקים, בנוסף ל-22 בישולים, שהובקעו עבור ברצלונה ו. השיא לא הוכר על ידי פיפ"א, אך קיבל הכרה רשמית מספר השיאים של גינס, ככדורגלן שכבש הכי הרבה שערים בשנה קלנדרית. ב-7 בינואר 2013 זכה מסי בכדור הזהב של פיפ"א בפעם הרביעית ברציפות, והפך לכדורגלן הראשון שזוכה בארבעה כדורי זהב. ברצלונה הפכה גם לשיאנית הזכיות (10 זכיות של שישה שחקנים). אינייסטה וצ'אבי סיימו במקום השלישי והרביעי בהתאמה, אינייסטה זכה במקביל בפרס כדורגלן השנה של אופ"א. בנוסף, חמישה שחקני ברצלונה נכללו בנבחרת השנה של פיפ"א: מסי, צ'אבי, אינייסטה, אלבס ופיקה.
עונת 2014/15: טרבל שני
ברצלונה פתחה את העונה בצורה טובה, אך שני הפסדים רצופים (1–3 לריאל מדריד בקלאסיקו ו-0–1 לסלטה ויגו) דרדרו אותה למקום השני בטבלה ומתחת ריאל מדריד. ב-27 באוקטובר חזר סוארס מהשעייתו, ולואיס אנריקה הרכיב את השלישייה ההתקפית הטובה בתולדות הכדורגל הספרדי. מסי הוסט בחזרה לעמדת הקיצוני הימני לאחר חמש שנים בהם שיחק במרכז, וטקטיקת הקבוצה התבססה על מסירות מהירות וארוכות לשלושת החלוצים. במחזור ה-26 חזרה ברצלונה למקום הראשון לאחר שריאל מדריד נכנעה לאתלטיק בילבאו, וב-22 במרץ ניצחה ברצלונה 2–1 בקלאסיקו הביתי (משעריהם של מתייה וסוארס) והגדילה את הפער בצמרת. מחזור אחד לפני הסיום, ב-17 במאי 2015, התארחה ברצלונה אצל האלופה המכהנת אתלטיקו מדריד וניצחה 1–0 מרגליו של מסי וזכתה באליפות השביעית שלה בתוך עשור. ברצלונה סיימה את העונה עם יחס שערים של 21:110, מסי שכבש 43 שערי ליגה, הפסיד את פרס הפיצ'יצ'י לכריסטיאנו רונאלדו, אך היה מלך הבישולים עם 19 כאלו, וזכה בפעם השישית בפרס השחקן והחלוץ המצטיין, לואיס אנריקה זכה בפרס המאמן הטוב ביותר ובראבו זכה בפרס זאמורה והשוער המצטיין, עם 19 שערים בלבד ב-37 משחקים. מסי זכה בעונה זו ב-25 פרסי איש המשחק מתוך 38 משחקים.
עונת 2015/16
ב-11 באוגוסט 2015 זכתה ברצלונה בסופר קאפ האירופי לאחר ניצחון 5–4 על סביליה בהארכה. ב-17 באוגוסט הפסידה ברצלונה את הסופר קאפ הספרדי לאתלטיק בילבאו, לאחר הפסד 1–5 במצטבר. ב-20 בדצמבר 2015 זכתה ברצלונה בגביע העולם למועדונים שנערך ביפן, לאחר ניצחון 3–0 בגמר על ריבר פלייט, מחזיקת גביע ליברטדורס.
את הליגה פתחה ברצלונה עם שני הפסדים בשבעת המחזורים הראשונים. ב-21 בנובמבר התארחה ברצלונה בסנטיאגו ברנבאו, וניצחה את ריאל מדריד 4–0 משערים של סוארס, ניימאר ואינייסטה (שהיה לקפטן לאחר עזיבתו של צ'אבי). מכאן והלאה, נאבקה ברצלונה במאבק משולש על האליפות, יחד עם ריאל מדריד ואתלטיקו מדריד, בעודה שומרת על ראשות הטבלה. באפריל, הפסידה ברצלונה 1–2 לריאל מדריד בביתה, לאחר שעלתה ליתרון מראשו של פיקה. ההפסד פתח רצף של שלושה הפסדים, שצמצמו את הפער מריאל מדריד, אך לבסוף זכתה ברצלונה באליפות עם 91 נקודות, נקודה בלבד מעל ריאל מדריד ושלוש מעל אתלטיקו מדריד. לואיס סוארס סיים כמלך השערים עם 40 שערי ליגה וזכה בפרס הפיצ'יצ'י ונעל הזהב האירופית. סוארס היה גם מלך הבישולים, במשותף עם מסי (16), שזכה בפרס החלוץ המצטיין בפעם השביעית.
עונת 2016/17
באוגוסט זכתה ברצלונה בסופר קאפ הספרדי עם ניצחון 5–0 על סביליה בסיכום שני המשחקים, אך מיד לאחר מכן מסי נפצע, והיה מחוץ למגרשים עד אוקטובר. היעדרותו השפיעה על ביצועי הקבוצה שהפסידה 8 נקודות בשבעת המחזורים הראשונים. באוקטובר מסי חזר וברצלונה פתחה רצף נהדר של 19 משחקים ללא הפסד. הקלאסיקו הביתי של העונה הסתיים בתיקו 1–1, ועד אפריל פתחה ריאל מדריד פער של 3 נקודות בראש הטבלה. הקלאסיקו השני של העונה, שנערך במדריד ב-23 באפריל 2017, היה אחד מן הזכורים ביותר. קאסמירו העלה את ריאל מדריד ליתרון, אך מסי (ששיחק כשפיו מדמם, לאחר מרפק שספג ממרסלו) השווה וראקיטיץ' הפך את התוצאה. ראמוס הורחק לאחר הכשלה של מסי, אך לאחר מכן חאמס רודריגס השווה עבור ריאל מדריד. 2 דקות בתוך תוספת הזמן, כבש מסי את שערו השני והניף את חולצתו בפני 80,000 האוהדים באצטדיון סנטיאגו ברנבאו. שער זה העלה את ברצלונה לראש הטבלה, חמישה משחקים לפני סיום העונה. ריאל מדריד וברצלונה ניצחו בכל משחקי הליגה הבאים, אך ריאל מדריד, שהייתה עם משחק חסר, זכתה באליפות ביתרון שלוש נקודות.
עונת 2017/18
במקביל, בגביע המלך ניצחה ברצלונה את ריאל מורסיה, סלטה ויגו, אספניול וולנסיה, וזכתה בגביע ה-30 בתולדותיה והרביעי ברציפות, לאחר ניצחון 5–0 על סביליה בגמר. היה זה הדאבל השמיני (והאחרון עד כה) של ברצלונה, הכי הרבה בכדורגל הספרדי. בליגת האלופות עלתה ברצלונה לרבע הגמר לאחר ניצחון 4–1 על צ'לסי, שם נפגשה עם רומא. ברצלונה ניצחה את המשחק הראשון 4–1, אך הפסידה במשחק הגומלין 0–3 והודחה מהמפעל בשל חוק שערי חוץ.
עונת 2020/21
התבוסה 8–2 לבאיירן זעזעה את המועדון. ב-17 באוגוסט פוטר סטיין, ויום לאחר מכן פוטר המנהל הספורטיבי אריק אבידאל. ב-19 באוגוסט הודיע המועדון כי המאמן יהיה שחקן העבר רונלד קומאן. ב-25 באוגוסט הביע מסי את רצונו לעזוב את המועדון בפקס ששלח להנהלה, הצהרה שזכתה לתמיכה משחקני עבר והווה ולמהומה תקשורתית גדולה. יום למחרת הודיע המועדון כי מסי רשאי לעזוב באם ישלם את סעיף השחרור בסך 700 מיליון אירו, ולמעשה סירב לבקשתו. במקביל שוחררו שחקנים רבים ובראשם לואיס סוארס, שנזרק מהקבוצה בשיחת טלפון על ידי קומאן, בצורה שספגה ביקורת מצד חברו הטוב מסי. סוארס כבש 198 שערים במדי ברצלונה והוא הכובש השלישי בגודלו בתולדות המועדון. סוארס חתם באתלטיקו מדריד בספטמבר. לצידו נמכרו גם איוואן ראקיטיץ', ארתורו וידאל ונלסון סמדו. ארתור מלו הועבר ליובנטוס תמורת מיראלם פיאניץ', ולצידו נרכשו סרג'יניו דסט, פרנסיסקו טרינקאו ופדרי, שנרכש ב-5 מיליון אירו מלאס פאלמאס.
עידן הלה ליגה
ב-1929, הוקמה הלה ליגה, ליגת הכדורגל הלאומית הראשונה של ספרד, כאשר ברצלונה הייתה מהחברות המייסדות. המועדון התחרה גם באליפות קטלוניה עד שהתחרות נאסרה על ידי שלטון פרנקו בשנת 1940. גביע המלך המשיך להתקיים לצד הלה ליגה. ההעפלה אליו המשיכה להיות על בסיס תוצאות האליפויות המקומיות עד 1940, אז הטורניר הפך לפתוח לכל המועדונים מהליגה הראשונה והשנייה בספרד.
(* ברצלונה זכתה גם באליפות הליגה הים־תיכונית בשנת 1937.)
אולגה קונדינה
ביוגרפיה
אולגה קונדינה נולדה בשנת 1965 בירוואן, ארמניה, שם הוריה נפגשו בשנות השישים, במסגרת שליחותם במכון לפיזיקה. במהלך השליחות הממושכת התחברו הוריה לאינטלקטואלים סובייטים ודיסידנטים ידועים, בראשם יורי אורלוב. כעבור ארבעה חודשים נשלחה משפחתה חזרה למוסקבה. בבגרותה החלה לרכוש השכלה אמנותית רחבה, בין היתר לימודי אמנות בסטודיו של אבי הגל השני של האוונגרד הרוסי בשנות ה-50 -60, הצייר יורי זלוטניקוב שהיה למורה החשוב בחייה. בין השנים 1985–1990 למדה לתואר שני מהמכון המוסקבאי לעיצוב ואמנות גרפית. השתתפה בתערוכות של אמנים צעירים במוסקבה ובשנת 1989 הצטרפה כחברה באיגוד הלאומי של אמנים צעירים ברוסיה.
עשייה אמנותית
קונדינה חוקרת ברבות מעבודותיה את ההוויה הישראלית ונותנות מקום למרכז הארץ ולפריפריה, למרכז העיר ולשוליה. היא מתבוננת במרקם העיר, מראה את הרכב האוכלוסייה המגוון ומתמקדת באנשים שבשולי החברה, בקשיי היומיום לצד המנוחה והחברותא, ביחס שהם זוכים לו מהסביבה ובנוף האורבני המשתנה תדיר, המשמש רקע לסיפוריה המצוירים המתמקדים בסיטואציות פואטיות של החיים.
בשנת 2020 בתערוכת היחיד "קשה עכשיו הקלה אחר כך" בגלריית רוזנפלד, קונדינה מתארת את השינויים שעוברים על תל אביב עם התחלת פרויקט הרכבת הקלה. היא מתכתבת עם הסלוגן הממשלתי שטומן בחובו הבטחה לעתיד רחוק שאינו נראה באופק. בנקודת הזמן שקונדינה מתעדת את תל אביב, העיר נראית כמו אתר בניה ושקועה עד צוואר בעבודות תשתית, בניית מגדלים וסלילת נתיבי תחבורה. המוצא היחיד בציוריה הוא הים אך האיסור לפקוד את חופיו בעקבות הקורונה טענו אותו במשמעות חדשה. .
בובי בולדווין
קריירת פוקר
ב-2018 נבחר להיכל התהילה של הפוקר.
חיים אישיים
עד ל-2020 נקרא אזור משחקי הפוקר בסכומים גבוהים בבלאג'יו "Bobby's Room" על שמו, עד ששונה ל-"Legends Room" לאחר מעברו לרשת מתחרה של MGM, אך שחקנים רבים ממשיכים לקרוא לאזור זה בשמו.
1Q84
הספר תורגם לאנגלית במקביל על ידי שני מתרגמים שונים. את שני הכרכים הראשונים תרגם ג'יי רובין ואת הכרך השלישי תרגם פיליפ גבריאל. התרגום האנגלי יצא לאור בארצות הברית ובבריטניה ב-25 באוקטובר 2011. לעברית תורגם הספר בידי עינת קופר. שני הכרכים הראשונים יצאו כספר אחד ב-2011 והכרך השלישי יצא לאור בעברית ב-2012.
אשלי טוויצ'ל
2015
באליפות העולם שנערכה בקאזאן שברוסיה ב-2015 סיימה טוויצ'ל במקום שישי במשחה ל-5 ק"מ בתוצאה של 59:10.0 דקות, במקום תשיעי במשחה ל-25 ק"מ בתוצאה של 5:20:20.8 שעות ובמקום חמישי במשחה הקבוצתי ל-5 ק"מ בתוצאה של 55:50.6 דקות.
עגלת שלישייה
עֶגְלַת שְׁלִשִׁיָּה היא עיר מקראית במואב, בסמוך לצוער, שהמשיכה להתקיים גם בתקופות מאוחרות יותר כעיר מחוז.
מקומה המדויק של העיר הקדומה טרם זוהה באופן מדויק.
ספוק
ספוק מגולם על ידי השחקן לנרד נימוי בסדרה המקורית, בששת הסרטים הראשונים וב"מסע בין כוכבים: הדור הבא". כמו כן, נעשה שימוש בצילומי ארכיון של דמותו בסדרה "דיסקברי". ב"סטארטרק", סרט המבוסס על מציאות חלופית בעקבות מסע בזמן, הוא מגולם על ידי נימוי כספוק הזקן, זאכרי קווינטו כספוק הצעיר וג'ייקוב קוגן כספוק בילדותו. ב"דיסקברי", ב"מסעות קצרים" וב"עולמות חדשים ומשונים" מגלם את ספוק השחקן אית'ן פק.
מיכאל שניידר
בתקופה הסובייטית
בעת לימודיו פגש מיכאל את לאה פורמן, והם נישאו בשנת 1977.
רוברט אנדרסון
שנותיו הראשונות
אנדרסון נולד בעיירה ליד לואיוויל במדינת קנטקי שבארצות הברית. הוא התחנך בווסט פוינט, שם סיים את לימודיו בשנת 1825, ואז הוצב בדרגת ייצוג של לוטננט משנה ברגימנט הארטילריה ה-2 של צבא ארצות הברית. במהלך המלחמה בשבטי האינדיאנים בשנת 1832 שירת כקולונל במסגרת גדודי המתנדבים של אילינוי (אחד מפקודיו שם היה קפטן אברהם לינקולן, לימים נשיא ארצות הברית). בשנת 1833 חזר לצבא הקבע בדרגת קבע של לוטננט. בתקופת מלחמת סמינול השנייה בשנים 1835–1842 שירת כקצין מטה במטהו של הגנרל וינפילד סקוט. במלחמת ארצות הברית–מקסיקו נפצע קשה במהלך קרב מולינו דל ריי וקודם עקב כך לדרגת מייג'ור. ב-5 באוקטובר 1857 הוצב ברגימנט הארטילריה ה-1. בשנת 1839 פרסם ספר בשם "הוראות הפעלת ארטילריית השדה, סוסים ורגלים".
מלאכיות בלבן
עלילה
אינוצ'קה מגיעה לבלוק הילדות, משם היא בורחת מאימת הקאפו האכזרית מריה. רייזי (ליאת אזר), אסירה יהודייה שומרת מצוות שעובדת כאחות במרפאה הולכת במחנה ומגלה אותה בוכה. היא לוקחת אותה למרפאה ומנסה להסתיר אותה שם. שפרה (אלמוג פעיל), אחות אחרת במרפאה, מתנגדת להסתרת הילדה במקום, אולם נחמה, האחות הראשית מגיעה איתה להסכמה שהיא תתן לה את מנת הסלק היומית שהיא מקבלת ובתמורה שפרה לא תגלה על הימצאות הילדה במרפאה. שפרה מסכימה, ונחמה מחביאה את הילדה בארון בגדים בחדר צדדי במרפאה.
רייזי מפוטרת מעבודתה כאחות משום שד"ר שטרייכר, הרופאה הראשית (עינת ברנובסקי) מגלה אותה מארגנת תפילת יום כיפור. רייזי מתחילה לעבוד במרפאה יחד עם חיה, אך עד מהרה היא מגלה שעליה לעבוד בשבת. מכיוון שהיא לא רוצה לחלל את השבת היא מחליטה שתתפור כל יום יותר מהמכסה היומית ובכך תגיע למכסה שעליה להביא בשבת, אז תעשה את עצמה כלא עובדת. אך בשבת השומרת מבחינה שהיא לא תופרת, והיא רוצה להכות אותה. חיה פוצעת את עצמה ומסיטה את תשומת הלב מרייזי.
סווקופ
סכר פון בק (Von Bach) ליד אוקהנדג'ה וסכר סווקופפורט (Swakoppoort) מערבית לגרוס ברמן במקורות העיליים של הסווקופ, הם בעלי חשיבות עליונה לאספקת המים למרכז נמיביה. לרוב מי התהום באזור הנהר הם מלוחים.
שלא כמו הנהרות האחרים במערב נמיביה, ישנם מספר גדול של מקומות יישוב בקרבת הנהר סווקופ, למשל יואקוס, קריביב, אוטג'ימבינגווה, אוקהנדג'ה, ובירת נמיביה - וינדהוק, כך שהאוכלוסייה באגן הניקוז שלו מגיעה ללמעלה מ-200,000 איש.
עמית סער
ביוגרפיה
סער נולד בשנת 1978 והחל את שירותו הצבאי כעתודאי, עת למד לתואר ראשון בלימודי המזרח התיכון ופילוסופיה באוניברסיטה העברית בירושלים. בהמשך השלים תואר שני בפתרון סכסוכים בין-לאומיים מאוניברסיטת ברנדייס בארצות הברית, לימודים ב ותואר שני נוסף במדעי המדינה באוניברסיטת חיפה.
פיגוע הירי בירושלים (2016)
הפיגוע
סמוך לשעה 10:10 הגיע המחבל בנסיעה ברכבו מכיוון צומת הגבעה הצרפתית לאזור גבעת התחמושת, והחל לירות לכיוון אנשים שעמדו בתחנת הרכבת הקלה אשר מול בניין המטה הארצי של משטרת ישראל. כתוצאה מהירי נפצעה באורח אנוש אישה בת 60, שנפטרה מאוחר יותר מפצעיה. לאחר מכן המשיך המחבל בנסיעה לכיוון שכונת שייח' ג'ראח, וירה באישה שנהגה ברכבה סמוך לצומת קלרמון. לבסוף עצר המחבל את רכבו בצד הכביש בסמוך לשכונת שייח' ג'ראח, וכאשר הבחין בצוות לוחמי יס"מ רכובים על אופנועים, הוא החל לירות לכיוונם. מהירי נפצע באורח אנוש שוטר יס"מ בן 29, שנפטר מאוחר יותר מפצעיו, ושוטר נוסף נפצע באורח בינוני. צוות לוחמי מג"ב שהיה בסמוך לזירה ירה לעבר המחבל וחיסל אותו. מאוחר יותר ביום הפיגוע הותרו לפרסום שמות הנרצחים: לבנה מליחי, בת 60 תושבת העיר ירושלים, ורס"ם יוסף קירמה, בן 29, שוטר יס"מ במשטרת ישראל.
פלומיננסה
היסטוריה
בשנת 2010, התפקוד החזק המשיך והביא לקבוצה את תואר אלופת ליגת העל. אחרי מקום שלישי בליגת העל ב-2011, פלומיננסה חזרה להיות הקבוצה החזקה בברזיל בשנת 2012 עם זכייה בליגת העל שלושה מחזורים לפני הסיום, כאשר לה ההגנה וההתקפה היעילות ביותר בתחרות ומלך השערים שלה (פרד). פלומיננסה גם זכתה באליפות ריו דה ז'ניירו באותה השנה.
יעקובה כהן
בפלמ"ח
לפני פרוץ מלחמת העצמאות שלח יגאל אלון את יעקובה כהן יחד עם שמעון חורש לקוניטרה שבסוריה להביא משם ידיעות על הצבא הסורי המתכונן לפלישה. השניים ביצעו בהצלחה את משימתם ואף הגדילו לעשות והגיעו עד דמשק, אספו ידיעות על הצבא הסורי וחזרו בשלום לבסיסם.
בפברואר 1948 התקבלה ידיעה כי במוסך בעיר התחתית בחלקה הערבי של חיפה מכינים הערבים מכונית תופת במסווה של אמבולנס כדי להחדירה לשכונות היהודיות. יעקובה וחברו למחלקה יצחק שושן (אבו סחיק) קיבלו הוראה לאתר את מכונית התופת ולנטרלה. אנשי היחידה המיוחדת בחיפה דני אגמון ויוחאי בן נון הכינו מכונית תופת נוספת, אותה הצליחו יעקובה ויצחק שושן להחדיר בקור רוח למוסך, להצמידה לאמבולנס, להפעיל את חומר הנפץ ולהימלט במכונית מילוט. הפיצוץ האדיר גרם להרוגים ופצועים רבים. במאי 1948 צורף כמפקד משוריין לליווי שיירה לירושלים, שם התאפשר לו לבקר את בני משפחתו טרם יציאתו לשליחות ארוכה.
בלבנון ובסוריה
בכסף שהביא עימו רכש מכונית אולדסמוביל, רשם אותה כמונית, וזו שימשה את החוליה כאמצעי תחבורה וכסיפור כיסוי לנסיעותיהם לטריפולי, דמשק ועמאן. מפעולותיהם יש לציין הכנת התוכנית להתנקש בחייו של ראש ממשלת לבנון ריאד א-סולח, שלא יצאה אל הפועל. כן השתתף במבצע דוד - פעולה לפיצוץ ספינת הטיולים של היטלר, "איגריס", בנמל ביירות. הוא גם דחף לביצוע פעולה לפיצוץ בתי הזיקוק בטריפולי, ויחד עם יצחק שושן יצא לאיסוף מודיעין במקום, אך גם לפעולה זו לא התקבל אישור מהמטה.
רונן יצחקי
ביוגרפיה
מאז 2018 יצחקי מלמד תנועה בחוג לתנועה באקדמיה למוסיקה ומחול בירושלים והחל מאוקטובר 2021 מכהן כראש החוג לתנועה בפקולטה למחול.
טיטניום דו-חמצני
ניתן לייצר ננוצינורות וננו-סרטים מפאזת האנטס של טיטניה, באמצעות סינתזה הידרותרמית. למבנים אלה יש פוטנציאל לקטליזה ופוטוקטליזה.
משרד הנפט והאנרגיה של נורווגיה
המשרד המלכותי של נורווגיה לנפט ואנרגיה הוא משרד ממשלתי בממשלת נורווגיה, האחראי על אנרגיה בכלל וייצור נפט וגז טבעי בים הצפוני בפרט. שרת האנרגיה והנפט הנוכחית טינה ברו (חברת המפלגה השמרנית), סמכויות המשרד היו בעבר תחת משרד המסחר והתעשייה הנורווגי והוחלט להקימו ב-1997.
מטה המשרד ניזוק רבות במהלכי מתקפת הטרור בנורווגיה (2011) וכתוצאה מהתקפה נאלץ לעבור למקום אחר לאחר שהוחלט להרוס את משכנו בעת המתקפה.
חברות מוגבלות ציבוריות בבעלות חלקית:
יהדות ונציה
ראשית הקהילה
מועד הגעתם של ראשוני היהודים לוונציה איננו ידוע. עם זאת, ההערכות מציינות את המאה ה-10 כזמן משוער שבו התיישבו ראשוני היהודים בעיר, שכן בשנת 932 קרא הדוג'ה פייטרו קאנדיאנו השני להיינריך הראשון, מלך גרמניה להמיר בכוח את כל היהודים בממלכתו או לגרש אותם, וב הוציא השלטון הוונציאני איסור על הסעת יהודים בספינות, כדי שאלו ישתקעו בעיר ויתרמו לפיתוח המסחר בה. ייתכן כי ונציה, כעיר שבה התנהל מסחר פורה, משכה אותם להתגורר ולסחור בה. המתיישבים היהודים הראשונים בעיר הגיעו, ככל הנראה, מאיטליה ומהלבנט. היהודים הראשונים בוונציה התיישבו באי ג'ודקה, הנמצא בדרום האי. באי זה היו מחסני סחורה רבים, וזה שימש כמרכז מסחרי בין תושבי העיר לתושבי חוץ. עם עליית כוחה הכלכלי, השלטונות חששו יותר מיריבות מסחרית מאשר מיריבות דתיות, והייתה מוכנה למדי לסבול את נוכחותם של סוחרים לבנטיניים ומלווי כספים מאשכנז. בשנת 1152, חיו באזור ונציה 1,300 יהודים, חלקם ללא אישור לחיות בעיר עצמה. החל מ-1204, עם כיבושה של קונסטנטינופול על ידי הצלבנים, התפתח הסחר בין שתי הערים וכן ההגירה היהודית מעיר אחת לרעותה. הוכחה לחשיבותה של העיר בקרב היהודים ניתן לראות בדבריו של רש"י על הפסוק . לטענתו, משמעות הביטוי "ומלאו":.
ב-1366, עם גבור התלות הכלכלית של תושבי ונציה בחלפנים היהודים, נחתם הסכם בין הרפובליקה של ונציה לבין כמה משפחות יהודיות ממסטרה, שאפשר להן להתיישב בעיר. האישור היה זמני, ומדי כמה שנים היה צריך לחדשו. אחרת, יגורשו. תושבי ונציה לא הצליחו לבטל את ההסכם, והוא נשאר בתוקף עד המאה ה-18. הם התנגדו למגורי היהודים בעיר, והפעילו לחץ על השלטונות להגביל את מספר היהודים שחיו בה, במסגרת ההסכם. כך, למשל, ב-1394 נחקק חוק שהורה לחלפנים החדשים בריבית לעזוב את העיר זמן קצר לאחר שהתיישבו בה, וב-1423 נאסר על היהודים להחזיק בה נכסים. ב-1397 חשף הסנאט הוונציאני אי-סדרים בשיטותיו העסקיות של בנקאי יהודי, וסירב לחדש את רישיונו. מלווי כספים יהודים היו רשאים לשהות בעיר לפרקי זמן קבועים בלבד וכן היו חייבים לענוד עיגול צהוב שתפור על גלימותיהם. החל מ-1434 עד הקמת הגטו ב-1516 כללה תקנה זו את חבישת כובע היהודים, בתחילה - צהוב, ולאחר שנת 1500 - אדום. ב-1480 אף נרצחו שלושה יהודים, על רקע עלילת דם.
המאות ה-19 וה-20
בהמשך שנת 1797, בעקבות הסכם קמפו פורמיו, הועברה ונציה לריבונות אוסטרית, והיהודים איבדו את זכויותיהם, אם כי חובת המחייה בגטו לא חזרה. ב-1806 שבה ונציה להיות תחת ריבונות צרפתית וזכויות היהודים הושבו להם. יהודי ונציה החלו להתפזר בעיר ולצאת מהגטו. כשנוסדה הסנהדרין של פריז, לקחו בה חלק שלושה רבנים מקהילות ונציה: יעקוב עמנואל קראקוביה, אהרן לאטיס ואברהם טדסקו. ב-1811 אף קיבלה הוענק משפחת טריויס היהודית את תואר האצולה "ברון". ב-1815, כשחזרה ונציה לשליטת האוסטרים, איבדו היהודים מחדש את זכויותיהם, עד לאביב העמים ב-1848. במרץ 1848, עם פרוץ מהומות אביב העמים בוונציה, השתתפו יהודים רבים במאבק לעצמאות. עורך הדין דניאלי מאנין היהודי היה ממובילי התנועה הבדלנית. ב-29 במרץ 1848, עם כינון הרפובליקה הוונציאנית השנייה, הוענק ליהודים שוויון זכויות מלא, וכמה מהם אף נבחרו לסנאט: ליאוני פינקרלי מונה לשר האוצר, ויצחק פיסארו מאורגונטו מונה לשר החקלאות. אברהם לאטס ושמואל אולפר, רבני העיר, נבחרו לפרלמנט הרפובליקה (אולפר אף החזיק בתפקידים דיפלומטיים חשובים).
כלכלה
בקרב הקהילות היהודית בוונציה היו פערים חברתיים גדולים, כתוצאה ממערכת החוקים הממשלתית, שהקפיאה את הזכויות והחובות של כל קהילה וקהילה. הקבוצה האשכנזית, וקהילת יהודי איטליה, היוו את הקבוצה הגדולה ביותר. קהילה זאת קיבלה רשות ישיבה בוונציה בשל היותם של חבריה מרבים בריבית. תחום זה, שפרח במאה ה-15, הצטמצם במהלך המאה ה-16, בשל ההידרדרות הכלכלית של תושבי ונציה. היהודים היחידים שנותרו בעסקי הבנקאות עזבו את המקצוע, וב-1534, הוטלה חובת החזקת הבנקים על הקהילה עצמה. על הקהילה היה להפקיד לבנקים שכונו "חנויות הלוואה", כמאה אלף דוקטים, ובמשך הזמן גדל הסכום עד למאתיים אלף דוקטים. החל משנת 1591, החזיקה הקהילה בקביעות בשלושה בנקים, שנוסדו לטובת עזרה לעניים בעיר. הם מוקמו בגטו החדש (שהיה למעשה הישן), מקום מגוריהם של האשכנזים. הבנקים היו פתוחים כל שעות היום, פרט לשבתות ולמועדי ישראל. בבנקים נמצאו פקידים נוצרים שפעלו מטעם השלטונות, ותפקידם היה לפקח על שמירת החוק. הבנקים הפסיקו להיות רווחיים, והחלו לצבור גירעונות, שהלכו וטפחו במהלך המאה ה-18. עם זאת, הם המשיכו הבנקים להתקיים עד לסוף ימי הרפובליקה, ועשר שנים לאחר מכן, ב-1806, נסגרו על פי צו של נפוליאון, והקהילה היהודית הפקידה את כל ההון שנשאר לאחר חיסול הבנקים, לצורכי צדקה של עיריית ונציה.
תפקידם של יהודי הלבנט, ומאוחר יותר של קהילת האנוסים בגטו "הישן" (החדש למעשה), היה לעסוק בסחר סיטונאי בינלאומי, וכל סחר קמעונאי להם. בשלהי תקופת הרנסאנס, פסק הסחר הימי של אצילי ונציה, שהיווה את מקור עושרים, והמסחר עבר כולו לידי יהודי הלבנט ופורטוגל. תפקידם היה לייבא סחורה מהקולוניות, ולשנע אותה מן המזרח למערב. בשל כך, יצרו היהודים רשת מסחר מסועפת ביותר, שנפרסה מארצות המזרח עד פולין, הולנד ואנגליה, ואף הגיעה ללייפציג שבגרמניה.
אבא מרי בן אליגדור
רבי אַבָּא מָרִי בֶּן אֶלִיגְדוֹר שֶׂן נַגָּרִי (לעיתים: סן או סניור, אשתרוק דה נובס) היה מלומד יהודי פרובנסלי, ומחכמי פרובנס ברבע הראשון של המאה ה-14. מלבד עיסוקו בתלמוד היה אבא מרי גם פילוסוף, אסטרונום ורופא.
תהילים מ"ז
תהילים מ"ז הוא המזמור ה-47 בספר תהילים. מזמור זה הוא אחד מעשרת המזמורים שנכתבו על יד בני קורח, והוא פותח במילים:.
מבנה המזמור
הנושא המרכזי של המזמור, הוא המלכת ה' על כל העמים בתרועה ובקול שופר. מבחינת המבנה, ניתן לחלקו בכמה דרכים. יש הרואים בביטוי 'סלה' הוראה מוזיקלית על סיומו של הבית הראשון, ולכן הם מחלקים את המזמור לשני חלקים, כשהחלק הראשון (ב'-ה') קורא לכל העמים להריע לאלוהים בנימוק שהוא מלך גדול שמדברי עמים ובוחר בנחלת יעקב, החלק השני (ו'-י') מתאר את הכתרתו של אלוהים על כיסא כבודו, ופסוק ו' משמש כציר מרכזי המקשר בין חלקי המזמור.
הגישה האסכטולוגית
בעלי הגישה האסכטולוגית מפרשים שהמזמור אינו עוסק מאורע שקרה בעבר, אלא בהתגלות מלכות ה' לכל העמים, שתהיה באחרית הימים. הרד"ק כתב שהמזמור עוסק ב"ימות המשיח אחר מלחמת גוג ומגוג". גישה זו מתאימה במיוחד לפירושם של הפסוקים במזמור שנאמרו בלשון עתיד, כמו "ידבר עמים תחתינו" ו"יבחר לנו את נחלתנו", אך היא יכולה לפרש גם את הפסוקים שבהם הפועל בזמן עבר, כמו "עלה אלהים בתרועה", כמשפטים אותם יאמרו העם לעתיד לבוא, בהם יספרו על מאורעות העבר, וכמו שפירש הרד"ק:. יש המסבירים פסוקים אלו בדרך אחרת, שגם פסוקים אלו עוסקים במה שיקרה בעתיד, אך הם נכתבו בלשון, אשר בו העתיד נכתב בלשון עבר כדי לבטא את הודאות המוחלטת בהתגשמות הנבואה.
הגישה הפולחנית
סיגמונד מובינקל התנגד להסבר האסכטולוגי, משום שטען שאם המזמור היה מדבר על אחרית הימים, היו מוזכרים בו ביטויים דומים לביטויים המוזכרים בנבואות אחרית הימים, כמו "ואמרת ביום ההוא". לכן הוא טען, שמזמורי המלכת ה' עוסקים בחגיגה פולחנית שנערכה בבית המקדש ביום ראש השנה, ובה המליכו את ה'. לדעת מובינקל, מזמורי המלכת ה' מתארים את המעמד הטקסי של ההכתרה. גישה זו אינה עולה בקנה אחד עם המסורת היהודית, שלפיה "בני קורח" המוזכרים בתחילת המזמור, חיברו את המזמור בתקופה שבני ישראל היו במדבר, לפני שנבנה בית המקדש.
גיסן
גיסן (בגרמנית: Gießen), עיר אוניברסיטאית במדינת הסן שבמרכז גרמניה, השוכנת על נהר הלאהן, בחצי הדרך בין פרנקפורט למרבורג, כ-27 ק"מ דרומית למרבורג וכ-59 ק"מ צפונית לפרנקפורט. אוכלוסיית העיר מונה כ-80,000 תושבים, מהם כ-37,000 סטודנטים. יש לה "זכויות עיר" מאז 1152. היא מוכרת בעיקר בשל היותה עיירת סטודנטים ובה אוניברסיטת יוסטוס ליביג, הנקראת על שמו של הכימאי הידוע יוסטוס פון ליביג.
אמדאו הראשון, מלך ספרד
קורות חייו
הנסיך אמדאו לבית סבויה נולד בשנת 1845 בטורינו, בירת פיימונטה-סרדיניה, כבנם השני של ויטוריו אמנואלה, נסיך פיימונטה, ושל אדלייד מאוסטריה, מבית הבסבורג-לותרינגן.
צאצאיו
מנישואיו למריה ויטוריה נולדו לו שלשה בנים:
דינר קרואטי
היסטוריה
הדינר הקרואטי החליף את הדינר היוגוסלבי בקרואטיה. זה היה מטבע מעבר שהוכנס בעקבות הכרזת העצמאות של קרואטיה. במהלך קיומו, ירד הדינר בערכו במקדם של כ-70. הדינר הוחלף בקונה בשיעור של 1 קונה = 1000 דינר. המטבע לא היה בשימוש בשטחים הכבושים הכוללים את הרפובליקה של קריינה הסרבית.
פעולת רפיח
רקע
ב-3 בנובמבר נערכו חיפושים מסוג זה בח'אן יונס ובדיר אל-בלח, ב-4 בנובמבר במועזי, ב-6–7 בנובמבר בנוסייראת, ב-10 בנובמבר בעיר עזה וב-12 בנובמבר ברפיח. החשודים שאותרו נשלחו למחנה המעצר בעתלית.
File Inclusion
סוגים
ישנם 2 סוגי הכללות קבצים:
מבצע פאנצרפאוסט
המבצע
הגרמנים הציבו אולטימטום בפני הורטי לבטל את הכרזתו עד לבוקר ה-16 באוקטובר, ולא תוכרז מלחמה. ההונגרים קיוו לפתור את המשבר בדרכי שלום, וביקשו מאנשי השגרירות הגרמנית בבודפשט לבוא למשא ומתן עם נציגי הממשלה. הגרמנים סירבו בנימוק שהם חוששים ממלכודת, אך הציעו להונגרים לבוא לשגרירות גרמניה. ההונגרים גם הם חששו ממלכודת, ולבסוף הושגה פשרה: ההונגרים הגיעו לשגרירות, אולם הם הוסעו אליה בידי מזכירי השגריר. ההונגרים ביקשו להסיג את הכוחות הגרמניים עד לגבול אוסטריה, ולשחרר את הורטי הבן. הגרמנים סרבו, וההונגרים נאלצו להתפנות בבושת פנים. בלילה עוד לפני פקיעת האולטימטום, החלו יחידות הוואפן אס אס ששהו על אדמת הונגריה, בתנועה לכיוון בודפשט וכבשו את גשרי הדנובה ודרכי הגישה אל ארמון בודה, במטרה להסתער למחרת בשעה 6:00. מפלגת צלב החץ ההונגרית הפרו-נאצית, חפצה בהשתלטות הגרמנים על הונגריה, ומנהיגה פרנץ סלשי הכין תוכנית מסודרת לשם כך. למרות שהגרמנים ניסו להניא את צלב החץ מלבצע מעשים פזיזים, הרי שזמן קצר לאחר הודעתו של הורטי, השתלטו אנשי צלב החץ על תחנת הרדיו. מפקדי יחידות הצבא ההונגרי בבודפשט נחטפו, וחיילי היחידות ישרו קו עם אנשי צלב החץ.
קדם-טוחנות
בפה האנושי הבוגר יש ארבעה זוגות של קדם-טוחנות, שני זוגות בלסת העליונה ושני זוגות בלסת התחתונה, כאשר השיניים השייכות לזוגות השיניים הממוקמים ביחס לשיני הפה לכיוון המרכז נקראות קדם-טוחנות ראשונות ואלו השייכות לזוגות הממוקמים כלפי הצד נקראות קדם-טוחנות שניות.
להגן על ג'ייקוב (סדרת טלוויזיה)
ליהוק
לצד הודעת ההזמנה של הסדרה, אושר שכריס אוונס לוהק תפקיד הראשי. במרץ 2019, מישל דוקרי וג'יידן מארטל הצטרפו לצוות השחקנים של הסדרה. באפריל 2019, שרי ג'ונס, פבלו שרייבר, בטי גבריאל וסקינה ג'פרי הצטרפו גם הם. ג'יי קיי סימונס נחשף כחלק מהשחקנים בטריילר שעלה במרץ 2020.
נת'ניאל צ'אלובה
קריירה
בקיץ 2016 דחתה צ'לסי הצעתו שהגיעו בנוגע להשאלתו של צ'אלובה, משום שהמאמן אנטוניו קונטה החליט להותיר אותו בסגל הקבוצה הבכירה. ב-20 בספטמבר 2016 הוא ערך את הופעת הבכורה שלו בקבוצה לאחר ארבע עונות השאלה, בניצחון 4–2 על לסטר סיטי במסגרת גביע הפוטבול ליג. עד תום העונה שותף צ'אלובה בעשרה משחקי ליגה, בהם שיחק 159 דקות בלבד.
קריירת נבחרות
הוא ערך את ההופעה היחידה שלו בנבחרת הבכירה ב-15 באוקטובר 2018, כשעלה כמחליפו של הארי וינקס בדקה ה-91 בניצחון נבחרתו 3–2 על במסגרת ליגת האומות 2018/2019. כיוון שנכנס בתוספת הזמן, רשמית צ'אלובה לא שיחק אפילו דקה אחת במדי הנבחרת, אף על פי שבפועל שיחק 6 דקות ו-54 שניות. משך זמן זה הופך את הקריירה שלו בנבחרת לקריירה השנייה הקצרה ביותר, אחרי קריירת נבחרת אנגליה של מרטין קלי.
ה.ו.ל. פונג'ה
בצעירותו
האריוואנש לאל פונג'ה נולד בגוג'ראנוואלה, מערב פנג'אב (כיום בתחומי פקיסטן), נצר למשפחת ברהמינים מקהילת הסרסוואט. בגיל 8 חווה חוויה רוחנית יוצאות דופן, שגרמה לו לניתוק מהתפיסה החושית הרגילה. בעקבות כך עודדה אותו אימו להתמסר לאל ההינדי קרישנה כדי שיוכל לחוות חוויה זו שוב. מאוחר יותר התחתן, כמנהג המסורת המקומית, עם ברהמנית. נולדו לו שני ילדים, והוא התגייס לצבא הבריטי, תוך שהוא ממשיך לחוות חזיונות הקשורים באל קרישנה. לאחר זמן לא רב עזב את הצבא, השאיר את משפחתו תחת חסות אביו, ותוך שהוא המשיך בתרגול הרוחני, שכלל חזרה מתמדת על שמו של קרישנה (ג'אפה), החל לטייל ברחבי הודו תוך שהוא מנסה למצוא איש דת שביכולתו לעורר חיזיון של קרישנה, כפי שחווה פונג'ה בצעירותו.
ביקורת
לטענת מבקריו, אחראי פונג'ה, עקב משנתו הרוחנית, ל-"תרבות ההארה ברגע" ול- "מגפת הגורואים במערב". זאת בעקבות מספר רב של מערביים שחוו הארה בנוכחות פונג'ה, ובעקבות כך שימשו כנושאי מסריו במדינות המערב (לדוגמה אנדרו כהן). פונג'ה עצמו העביר ביקורת על אחדים מתלמידיו, שהחלו על דעת עצמם להעביר שיעורים (סאטסאנג) במדינות המוצא שלהם. זאת למרות שנתבקשו על ידו להפיץ במערב את המסר שקיים שחרור מסבל, ותו לא.
מרכז המבצעים לביטחון לאומי
היסטוריה
בשנת 1969 הופל מטוס סיור מדגם EC-121 של הצי האמריקני מעל ים יפן. תקרית זו הראתה את הצורך במרכז אבטחה ייעודי שיגיב לאירועים כאלה.
מרסל ניניו
גיוסה לרשת הריגול
חברי הרשת פעלו מספר שנים מועט כתאים רדומים. במאי 1954 הועברה הפעלת הרשת לאברי אלעד, וביולי 1954 החלו חבריה לבצע פעולות חבלה, במטרה לשבש את יחסיה של מצרים עם בריטניה וארצות הברית. תקלה גרמה לחשיפת אחד מחברי החוליה, וכשל במידור הוביל לחשיפה ומעצר שאר החברים.
לכידתה וכליאתה
בעת שנעצרו חברי החוליות, שהתה ניניו בעיר הנופש ראס אל-בר, שם הגיעו לאוזניה השמועות שחבריה נעצרו. היא חזרה לדירתה ושרפה כל דבר שיכול היה להעיד על פעולותיה. היא חיכתה בדירה כדי שמפעיליה יבואו לקחתה: "חיכיתי כמו עכבר בתוך כלוב", אולם אף לא אחד הגיע. הואיל וכך, חזרה לעיר הנופש שבה שהתה מספר ימים קודם. אז שמה לב כי מישהו עוקב אחריה לכל מקום, והיא נעצרה על ידי המודיעין המצרי. היא נלקחה לאלכסנדריה, לחקירות שבמהלכן עברה עינויים קשים. נסיבות מאסרה מהוות חוליה חשובה בשרשרת של הוכחות נסיבתיות, המצביעות על כך כי מישהו היה סוכן כפול והכיר את מרסל ניניו, הואיל ובחקירתם של חבריה, איש מהם לא הזכיר את שמה. היחיד שידע את כתובתה, מקום עבודתה ומספר הטלפון שלה, שאותם קיבל מפי ויקטור לוי, היה אברי אלעד. מישל, בתו של מאיר בינט, סיפרה בראיון שנערך עימה כי מרסל ניניו הודתה בפניה שנאלצה להסגיר את אביה. ולמרות זאת, מישל אינה כועסת עליה: ״היא טהורה בעיני כמו ילד". במהלך החקירות והעינויים הקשים, ניסתה מרסל ניניו להתאבד ונפצעה באורח קשה, אושפזה בבית חולים למספר חודשים ומשם הובלה לבית המשפט.
ב־11 בדצמבר 1954 החל משפטם של חברי החוליה, משפט בזק מתוקשר היטב, בבית דין צבאי מצרי. לאורך עדותה בבית המשפט שמה ניניו את הדגש על העינויים שעברה, וחזרה על משפט אחד: "אני יודעת, אך אני לא רוצה להגיד". יצחק, אחיה, שהיה קומוניסט ועל כן נרדף גם הוא על ידי השלטונות, שילם את שכרו של עורך דינה. שנה לאחר שנאסרה נפגשה ניניו עם אחיה, יצחק, ומאז ועד שעזב את מצרים בשנת 1961 נהגו להיפגש בכלא אחת לחודש.
These Dreams
These Dreams (בעברית: החלומות האלה) הוא סינגל שהוקלט על ידי הלהקה האמריקאית הארט, מתוך אלבום האולפן השמיני שלה, Heart. השיר יצא לאור ב-18 בינואר 1986, על ידי חברת התקליטים קפיטול רקורדס, כסינגל השלישי מתוך האלבום.
ראובן דינאל
ביוגרפיה
דינאל נולד ב-22 באוקטובר 1956 בווילנה שברפובליקה הסובייטית הסוציאליסטית הליטאית (כעת בליטא) להורים שהגיעו לעיר לאחר אווקואציה במהלך מלחמת העולם השנייה מאודסה ומקומארנו. בשנת 1969 עלה עם הוריו לישראל והמשפחה התיישבה בחיפה. בסיום שירותו הצבאי, שאותו עשה באמ"ן, למד מדע המדינה ויחסים בינלאומיים, ולאחר מכן שירת במוסד.
בתחילת שנות ה-90 הצטרף למשרד החוץ ונשלח לרוסיה, שם היה יועץ בשגרירות הישראלית וראש שלוחת המוסד במוסקבה. בשנת 1996 הוכרז כאישיות בלתי רצויה ברוסיה וגורש ממנה לאחר שנחשף כי קיבל תצלומי לוויין מסווגים של המזרח התיכון מקצינים רוסים. עם שובו לארץ שירת ב"נתיב", שהייתה אחראית על העלייה ממדינות ברית המועצות לשעבר כראשה האחרון.
פרובינקיה סרדיניה וקורסיקה
לאחר שליטה רומית בפרובינקיה
במהלך איחוד איטליה במהלך סוף המאה ה-19 לספירה, אשר הונע בעיקר על ידי מלכת סרדיניה, הפרלמנט החליט ברוב קולות להכריז על הישות המאוחדת כממלכת איטליה. ממלכה זו המשיכה להתקיים עד לשנת 1946, בו עבר רפרנדום בעד הפיכת הממלכה לרפובליקה.